Marleen Stelling
Marleen Stelling (Leiderdorp, 2 oktober 1990) is in Nederlânsk teolooch, sjoernalist, telefyzjepresintator, radiopresintator en ynterviewster.

Biografy 
Stelling studearre teology yn Leien en dêrnei de master Sjoernalistyk en Nije Media. Sy set út ein as skriuwend sjoernalist. Yn 2013 giet Stelling oan 't wurk by de IKON as redakteur fan de Vermoeden-viering en wurke letter ek foar oare programma's, lykas it EO-programma Bakkie Troost. 

Sûnt febrewaris 2015 is Stelling warber as presintator. Se is op sneintejûns petearliedster yn de Vermoeden-viering op Radio 5, om 22 oere. Oant simmer 2016 wie hja alle moannen presintator yn it programma Dit is de Nacht op Radio 1. 

Fan septimber 2016 ôf oan is Stelling ek op telefyzje as nije presintator fan Het Vermoeden, in ynterviewprogramma op sneintemoarns dat tolve jier troch de IKON makke waard en yn 2016 troch de EO oernaam waard. 
Sûnt 2016 is Stelling teffens presintatrise fan De Nachtzoen en Café Lazarus, EO-petearprogramma's jûns let.

Boek 
 Alle bloemen zijn op weg naar jou, mei yllustraasje fan Marleen Stelling. Utjouwerij Kok, 2018

Keppelings om utens 
 Marleen Stelling op it EO-webstee

Nederlânsk teolooch
Nederlânsk radiopresintator
Nederlânsk sjoernalist
Nederlânsk telefyzjepresintator
EO-wurknimmer
IKON-wurknimmer
Persoan berne yn 1990